കൊറോണ മഹാമാരി :ഇന്ത്യയുടെ യുവത്വം കടുത്ത മാനസിക സമ്മര്ദ്ദത്തിലെന്ന് പഠനം ന്യൂഡല്ഹി : ലോകജനതയുടെ ജീവിതം താറുമാറാക്കിയ രോഗമാണ് കൊറോണ.നേരിട്ടും അല്ലാതെയും കൊറോണ ഉണ്ടാക്കിയ ബുദ്ധിമുട്ടുകളില് നിന്ന് മനുഷ്യന് മുക്തനായിട്ടില്ല.അടുത്തിടെ ഇന്ത്യയില് നടന്ന ഒരു പഠനം തെളിയിക്കുന്നത് കൊറോണ ഇന്ത്യയിലെ യുവജനങ്ങളെയും ബാധിച്ചുവെന്നാണ്. പഠനപ്രകാരം 14 ശതമാനത്തോളം ആളുകള് കടുത്ത മാനസിക സമ്മര്ദ്ദത്തിന്റെ പിടിയിലാണ്. കൊറോണ രോഗം സാധാരണ ജീവിതത്തില് നിന്ന് മാറ്റി നിര്ത്തിയത് തെല്ലാന്നുമല്ല യുവാക്കളെ ബാധിച്ചത്. യൂനിസെഫ് 1524 വയസുവരെയുള്ള ആളുകളില് നടത്തിയ പഠനത്തിലാണ് ഇത് തെളിയിക്കുന്നത്.കൊറോണ ലോകത്തെ അടച്ചു പൂട്ടലിലേക്ക് നയിച്ചു. ഇത് ക്രമേണയുവാക്കളെ സാമൂഹ്യമാദ്ധ്യമങ്ങളുടെ അടിമകളാക്കി മാറ്റി.സ്കൂളുകളും കോളേജുകളുംഅടച്ചു പൂട്ടിയത് കടുത്ത ഉത്കണഠയ്ക്ക് കാരണമായി. കൊറോണ യുവാക്കളെ മാനസിക സമ്മര്ദ്ദത്തിലേക്ക് നയിക്കുന്നുവെന്ന് ആരോഗ്യ വിദഗ്ദര് മുന്പ് ആശങ്ക പ്രകടിപ്പിച്ചിരുന്നു. ഇത് ശരിവെക്കുന്നതാണ് പുതിയ പഠനഫലം. അതേസമയം കുട്ടികളിലേയും യുവാക്കളിലേയും മാനസിക ആരോഗ്യം പരിരക്ഷിക്കുന്നതില് രാജ്യം പ്രതിജ്ഞാബദ്ധമാണെന്നും ഇതിന് വേണ്ട നടപടികള് സ്വീകരിച്ചു വരുന്നുണ്ടെന്നും കേന്ദ്ര ആരോഗ്യ മന്ത്രി മന്സുഖ് മാണ്ഡവ്യ വ്യക്തമാക്കി.